### Beslutninger

Aksel Brandt, Ebbe Johansen, Kenneth Eriksen, Alex Gregersen og Jim Christensen kunne tiltræde indstillingen i overensstemmelse med Magistratens anbefaling.

Helle Berg kunne ikke tiltræde indstillingen, idet hun bemærkede, at der blandt andet mangler en LCA-analyse.

Randi Nilsson var forhindret i at deltage i udvalgets behandling af sagen.

###

Endelig vedtagelse af forslag til Lokalplan nr. 1182 for nedrivning af blokke, fælleshuse og parkeringsdæk i [adresse].

### Resume

Lokalplanområdet er ejet af Østjysk Bolig. Inden for planens område er i dag tre boligblokke på 7 etager og tre boligblokke på 4 etager. Hertil kommer parkeringsdæk samt to fælleshuse.

Formålet med lokalplanen at muliggøre nedrivning af den ovennævnte bebyggelse som et led i en større omdannelse af [adresse].

Baggrunden for nedrivningen er dels krav i Lov om Almene Boliger, dels aftale med [adresse] om Udviklingsplan for Haslehøj (Bispehaven). Loven fastlægger, at der i 2030 maksimalt må være 40 % almene familieboliger i de nationalt udpegede omdannelsesområder, som Bispehaven er ét af.

Byrådet vedtog i 2021 Helhedsplan for Østjysk Boligs afd. 6, hvori de boligblokke, som lokalplanen omfatter, udpeges til nedrivning. Der er dermed allerede en byrådsbeslutning om, at de pågældende boligblokke skal nedrives som led i omdannelsen.

Lokalplanforslaget er i overensstemmelse med kommuneplanen, da der ikke skal opføres ny bebyggelse efter denne plan. Der skal efterfølgende laves en lokalplan for den nye bebyggelse som ønskes opført, hvor blokkene nedrives.

Planforslaget har været offentligt fremlagt i 8 uger og der indkom kun høringssvar fra Østjyllands Brandvæsen, som oplyser, at der ikke er særlige forhold vedr. brand eller eksplosion. Svaret medregnes ikke som et reelt høringssvar og indgår ikke i den videre behandling af planforslaget.

### Beslutningspunkter

Det indstilles, at

1) forslag til Lokalplan nr. 1182 vedtages endeligt uden ændringer

2) miljørapporten vedtages endeligt.

### Borgmesterens Afdelings påtegning

Fremsendes til Magistraten. Borgmesterens afdeling har ingen bemærkninger til indstillingen.

### Sagsforløb

Udvalg: Magistraten

Dato: 05-12-2022

Tanja Friis:

Fremsendes til [adresse] med bemærkning, at Magistraten i mødet den 5. december 2022 anbefaler, at byrådet tiltræder Magistratsafdelingen for Teknik og Miljøs indstilling af 28. november 2022.

Øystein Toft kunne ikke tiltræde.

Udvalg: [adresse]

Dato: 14-12-2022

Tanja Friis: 19

Fremsendes til Teknisk Udvalg til behandling i henhold til beslutning i byrådets møde den 14. december 2022.